Madhara ya uchafuzi wa mazingira

Andika insha ya madhara ya kuchafua mazingira
Moja wapo ya vitisho vikubwa kwa mazingira ni uchafuzi. Uchafuzi wa mazingira unamaanisha kuyaharibu kwa kutia dosari hali yake asilia. Kuna njia nyingi za kuchafua mazingira. Watu wengi hufikiri kuwa uchafuzi wa mazingira hufanyika tu kwenye nchi zenye viwanda vingi. Ni wazi kuwa uchafuzi huo ni mkubwa katika nchi hizo kuliko nchi nyingine lakini inawezekana
pia kuwepo katika nchi zinazoendelea ambako hakuna viwanda vingi.
Hebu tuchunguze uchafuzi wa maji katika nchi yenye viwanda vingi. Kemikali na uchafuzi wa viwanda hutupwa katika mito. Maji ya mto huwa na sumu nyingi kiasi kwamba wanyama na mimea ya majini hufana hatimaye kusombwa hadi baharini au ziwani.
Ni kweli kwamba uchafuzi huu wa maji hauja kuwepo sana katika fiche zinazoendelea, lakini si kwamba haupo, maji yanaweza kuchafuliwa kwa njia nyingi zaidi ya viwanda. Tatizo kubwa la nchi zinazoendelea ni jinsi ya kujiongezea chakula katika jamii zenye idadi kubwa ya watu. Wakulima wanahimizwa kulima kwa kutumia dawa mbalimbali za kilimo. Baadhi ya dawa hizi zinazowekwa mashambani husombwa na maji ya mvua na kusafirishwa hadi mitoni. Dawa hizi zifikapo mitoni, husaidia kukuza mimea ambayo huzuia mwendo wa maji na wanyama kuishi kwa usalama. Mazingira ni mambo yote yanayomhusu na kumzunguka binadamu, kama vile ardhi, mito, maziwa, bahari na hewa inayomzunguka kwa wakati huu ambapo idadi ya watu duniani inazidi kuongezeka na mataifa yamekuwa na ongezeko la viwanda. Mazingira yamekuwa katika hatari kubwa. Njia nyingi mbinu duni za kilimo husababisha mmomonyoko wa udongo, ufugaji wa mifugo wengi katika kipande kidogo cha ardhi hugeuza sehemu yenye rutuba kwa jangwa. Uvuvi wa nyavu za kukokotoa katika maeneo ambayo samaki baharini Hizi ni baadhi ya njia nyingi ambazo zinaharibu mazingira yetu. 
Kufikia hapo tumejadili uchafuzi wa maji. Hata hivyo lazima ikumbukwe kuwa kuna uchafuzi wa hewa, hasa katika nchi zinazoendelea na zenye viwanda vingi. Viwanda vingi na idadi kubwa ya magari hutoamoshi mwingi wenye sumu katika hewa. Ni wazi kuwa tatizo hii limekuwa kubwa kiasi ambacho baadhi ya nchi zimepitisha sheria kuzuia uchafuzi ya aina zote.